השבוע הקרוב צפוי להיות חם במיוחד: היום (ראשון) צפוי להיות היום החם ביותר בשבוע הקרוב ותורגש עלייה נוספת בטמפרטורות. הטמפרטורות יעמדו על 35 עד 45 מעלות ברחבי הארץ. בדרום קיים היום סיכוי לסופות רעמים וגשם קל. רוחות מזרחיות חזקות ינשבו בשעות הבוקר בצפון ובהרים. בשל מזג האוויר היבש עדיין קיים חשש לשרפות.
הטמפרטורות החזויות להיום: בקצרין עד 40 מעלות, בצפת 35, בטבריה 44, בחיפה 37, בנהריה 37, באריאל 38, בירושלים 38, בתל אביב 38, ברחובות 42, בבית שמש 42, בבאר שבע 42, בים המלח 44 ובאילת 45 מעלות.
ביתר הימים יישארו הטמפרטורות די דומות ומזג האוויר יהיה שרבי. לא צפויים שינויים רבים, אך אם יהיו, הם יורגשו בחסות הרוח - בעיקר באזור החוף. ביום שלישי אובך צפוי להצטרף אל החמסין המתמשך. החום הכבד צפוי להישאר עד ליום שישי, ורק בשבת תורגש ירידה ניכרת בטמפרטורות.